rejauldu/bengali-wikipedia huggingface dataset:
সুন লুস (; জন্ম: ৫ জানুয়ারি, ১৯৯৬) প্রথিতযশা দক্ষিণ আফ্রিকান প্রমিলা ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ঘরোয়া ক্রিকেটে নর্দার্নসের প্রতিনিধিত্ব করছেন। এছাড়াও অনূর্ধ্ব-১৯ দলের পক্ষেও খেলেছেন তিনি। দলে তিনি মূলতঃ বোলার হিসেবে অংশ নিয়ে থাকেন। ডানহাতে লেগ স্পিন বোলিংয়ের পাশাপাশি নিচের সারিতে ডানহাতে ব্যাটিং করেন।   আন্তর্জাতিক ক্রিকেট  ৬ সেপ্টেম্বর, ২০১২ তারিখে বাংলাদেশের বিপক্ষে তার ওডিআই অভিষেক ঘটে। একই মাসের ১১ তারিখে একই দলের বিপক্ষে টুয়েন্টি২০ আন্তর্জাতিকে অভিষেক ঘটেছিল তার।  ২০১৩ সালের ক্রিকেট বিশ্বকাপে দু প্রিজের নেতৃত্বাধীন দক্ষিণ আফ্রিকা দলের অন্যতম সদস্য ছিলেন। মূল দলে দিনেশা দেবনারায়ণকে অন্তর্ভুক্ত করা হলেও আঘাতের কারণে তাকে দল থেকে প্রত্যাহার করে নেয়া হয়। অতঃপর দিনেশার পরিবর্তে তাকে দলে অন্তর্ভুক্ত করা হয়।   অর্জনসমূহ  ৫ আগস্ট, ২০১৬ তারিখে ডাবলিনে আয়ারল্যান্ডের বিপক্ষে ওডিআই সিরিজের প্রথম একদিনের আন্তর্জাতিকে সানি লুস অল-রাউন্ড ভূমিকায় অবতীর্ণ হন ও স্মরণীয় ক্রীড়ানৈপুণ্য প্রদর্শন করেন তিনি। মেরিওন ক্রিকেট ক্লাবে অনুষ্ঠিত ঐ খেলায় তিনি অর্ধ-শতকসহ পাঁচ উইকেট দখল করেন। এরফলে মাত্র দ্বিতীয় খেলোয়াড় হিসেবে এ কৃতিত্ব অর্জন করেন তিনি। খেলায় তিনি ৫২ রানসহ ৬/৩৬ লাভ করেন। ক্লো ট্রায়নের ৯২, লরা ওলভার্টের ৫৫ ও লুসের ৫২ রানের কল্যাণে দল ২৮৩/৭ করে। পরবর্তীতে কিম গার্থের অপরাজিত ৭২ ও ৩/৬১-এর বিপরীতে লুস ৬/৩৬ বোলিং পরিসংখ্যান গড়ে স্বাগতিক আয়ারল্যান্ডকে ৮৯ রানে পরাজিত করে।Ireland v South Africa, 1st Women's ODI, Dublin August 5, 2016, Luus' all-round brilliance underpins thumping SA win একদিনের আন্তর্জাতিকে প্রথমবারের মতো অর্ধ-শতক করেন। তার ৬/৩৬ দক্ষিণ আফ্রিকার মহিলাদের ক্রিকেট ইতিহাসে দ্বিতীয় সেরা বোলিং নৈপুণ্য ছিল। ষষ্ঠ উইকেটে ক্লো ট্রায়নের সাথে ১৪২ রানের জুটি গড়েন।   তথ্যসূত্র    আরও দেখুন   সুনীতি লুবসার  ডেন ফন নাইকার্ক  ২০১৬ আইসিসি মহিলা বিশ্ব টুয়েন্টি২০  ২০১৬-১৭ দক্ষিণ আফ্রিকা মহিলা ক্রিকেট দলের বাংলাদেশ সফর   বহিঃসংযোগ     বিষয়শ্রেণী:দক্ষিণ আফ্রিকার নারী ক্রিকেটার বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকার নারী একদিনের আন্তর্জাতিক ক্রিকেটার বিষয়শ্রেণী:দক্ষিণ আফ্রিকার নারী টুয়েন্টি২০ আন্তর্জাতিক ক্রিকেটার বিষয়শ্রেণী:নর্দার্নস ওম্যানের ক্রিকেটার বিষয়শ্রেণী:প্রিটোরিয়া থেকে আগত ক্রিকেটার বিষয়শ্রেণী:২০২২ কমনওয়েলথ গেমসের ক্রিকেটার বিষয়শ্রেণী:দক্ষিণ আফ্রিকার নারী টেস্ট ক্রিকেটার বিষয়শ্রেণী:দক্ষিণ আফ্রিকার নারী ক্রিকেট অধিনায়ক বিষয়শ্রেণী:ইয়র্কশায়ার ডায়মন্ডসের ক্রিকেটার বিষয়শ্রেণী:ল্যাঙ্কাশায়ার থান্ডারের ক্রিকেটার বিষয়শ্রেণী:ব্রিসবেন হিটের (ডব্লিউবিবিএল) ক্রিকেটার বিষয়শ্রেণী:কমনওয়েলথ গেমসে দক্ষিণ আফ্রিকান প্রতিযোগী
গীতা জুতশি (জন্ম ২রা ডিসেম্বর ১৯৫৬) একজন প্রাক্তন ভারতীয় ট্র্যাক এবং ফিল্ড অ্যাথলেট। তিনি ৮০০ মিটার এবং ১৫০০ মিটার ইভেন্টে বেশ কয়েকটি জাতীয় এবং এশিয়ান রেকর্ড স্থাপন করেছিলেন।  ১৯৮২ সালে মহিলাদের ৮০০ মিটার এবং ১৯৭৮ এবং ১৯৮২ -দুবারেই মহিলাদের ১৫০০ মিটার দূরপাল্লার দৌড়ে  রৌপ্য পদক জিতেছিলেন জুত্সি Asian Games. GBR Athletics. Retrieved on 2015-02-08. নয়াদিল্লিতে ১৯৮২ সালের এশিয়ান গেমসে শীর্ষস্থানীয় ভারতীয় মহিলা অ্যাথলিট হিসাবে তিনি উদ্বোধনী অনুষ্ঠানে প্রতিযোগীদের পক্ষে শপথ গ্রহণ করেছিলেন।  তার কৃতিত্বের জন্য তিনি অর্জুন পুরস্কার এবং পদ্মশ্রী পুরস্কার পেয়েছেন।  তিনি অন্যান্য ভারতীয় মহিলা অ্যাথলেটদের কাছে অনুপ্রেরণা স্বরূপ। যেমন  সফলভাবে মাউন্ট এভারেস্টে আরোহণকারী প্রথম ভারতীয় মহিলা বাচেন্দ্রী পাল তাকে রোল মডেল রূপে স্বীকার করেন। তিনি বলেন শৈশবেই প্রধানমন্ত্রী প্রধানমন্ত্রী ইন্দিরা গান্ধীর সাথে জুটশির একটি সংবাদপত্রের ছবি দেখে জাতীয় খ্যাতির আকাঙ্ক্ষা শুরু করেছিলেন।   গীতার প্রশিক্ষক ছিলেন মোহাম্মদ ইলিয়াস বাবর। যুক্তরাষ্ট্রে ১৭ বছর থাকার পরে, তিনি ২০০২ সালের জুলাই মাসে ভারতে ফিরে এসে ভারতীয় জুনিয়র অ্যাথলেটিক্স দলের (৮০০ মিটার এবং ১৫০০ মিটার) কোচের দায়িত্ব গ্রহণ করেছিলেন।   আন্তর্জাতিক প্রতিযোগিতা  ১৯৭৮এশিয়ান গেমসব্যাঙ্কক, তাইল্যান্ড প্রথম৮০০ মিটার দ্বিতীয়১৫০০ মিটার১৯৮১এশিয়ান চ্যাম্পিয়নশিপটোকিও, জাপান প্রথম৮০০ মিটার দ্বিতীয়১৫০০ মিটার১৯৮২এশিয়ান গেমসনতুন দিল্লি, ভারত দ্বিতীয়৮০০মিটার দ্বিতীয়১৫০০মিটার   আরও দেখুন    ভারতীয় ক্রীড়াবিদদের তালিকা   তথ্যসূত্র    বহিঃসংযোগ      দ্য টেলিগ্রাফ (ভারত)   বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:ক্রীড়ায় পদ্মশ্রী প্রাপক বিষয়শ্রেণী:অর্জুন পুরস্কার প্রাপক বিষয়শ্রেণী:ভারতের অলিম্পিক মল্লক্রীড়াবিদ বিষয়শ্রেণী:২০শ শতাব্দীর ভারতীয় নারী বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:এশিয়ান গেমসে স্বর্ণপদক বিজয়ী ভারতীয় বিষয়শ্রেণী:ভারতীয় নারী মাঝারিপাল্লার দৌড়বিদ বিষয়শ্রেণী:কাশ্মীরি ব্যক্তি বিষয়শ্রেণী:কাশ্মীরি পণ্ডিত বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:১৯৮০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৮৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে রৌপ্যপদক বিজয়ী ভারতীয় বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৭৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৮২ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৭৮ এশিয়ান গেমসের পদক বিজয়ী বিষয়শ্রেণী:১৯৮২ এশিয়ান গেমসের পদক বিজয়ী
ধরনাথ ভট্টাচার্য (১৮৮২ - ১২ ডিসেম্বর ১৯৬৮) ছিলেন একজন রাজনীতিবিদ। তিনি ভারতীয় স্বাধীনতা আন্দোলনের একজন বাঙালি সৈনিক ও সমাজকর্মী ছিলেন।   বিপ্লবী কার্যক্রম  ভট্টাচার্য ১৮৮২ সালে ব্রিটিশ ভারতের খুলনা জেলায় একটি গুরুকুল পরিবারে জন্মগ্রহণ করেন। তাঁর পিতার নাম উমাচরণ ভট্টাচার্য। ধরনাথ ভট্টাচার্য বরিশালে গিয়ে ইংরেজি শিক্ষার জন্য একটি বিদ্যালয়ে পড়াশোনা শুরু করেন এবং অশ্বিনী কুমার দত্তের সংস্পর্শে আসেন। এরপরে তিনি বাবার সাথে কলকাতায় চলে আসেন। কলকাতায় এসে বিপ্লবী আন্দোলনের আকৃষ্ট হন। ভট্টাচার্য বিপিন বিহারী গাঙ্গুলির দলের সদস্য হন। তিনি মুরারিপুকুর বোমা মামলায় সক্রিয় ছিলেন। ভট্টাচার্য আত্মগোপনে যেয়ে বার্মায় পালিয়ে যায়। ভারত প্রত্যাবর্তনের পরে দেওঘর ষড়যন্ত্র মামলায় জড়িত থাকার কারণে তাকে আটক করা হয়েছিল।   সামাজিক কাজ  স্বাধীনতার পরে ভট্টাচার্য রাজনীতিতে যোগ দিয়েছিলেন এবং সামাজিক কাজে নিবেদিত ছিলেন। তিনি হুগলিতে প্রদেশ কংগ্রেস কমিটির সদস্য হিসাবে নির্বাচিত হয়েছিলেন। ১৯৫১ সালের বিধানসভা নির্বাচনে তিনি জনতা সংঘের ব্যানারে ধনখালী (বিধানসভা কেন্দ্র) থেকে অংশ নিয়েছিলেন এবং দ্বিতীয় হন।  তিনি হুগলি জেলার হরিপালে থাকতেন এবং পণ্ডিত মশাই নামে পরিচিত ছিলেন।  ভট্টাচার্য ১৯৬৬ সালে  হরিপাল অঞ্চলে এবং বিবেকানন্দ মহাবিদ্যালয় নামে একটি কলেজ প্রতিষ্ঠা করেছিলেন।    তথ্যসূত্র   বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:খুলনা জেলার ব্যক্তি বিষয়শ্রেণী:বাঙালি হিন্দু বিষয়শ্রেণী:ভারতীয় জাতীয়তাবাদী বিষয়শ্রেণী:বাঙালি রাজনীতিবিদ বিষয়শ্রেণী:ভারতীয় বিপ্লবী বিষয়শ্রেণী:১৯৬৮-এ মৃত্যু বিষয়শ্রেণী:১৮৮২-এ জন্ম বিষয়শ্রেণী:পশ্চিমবঙ্গের ব্যক্তি বিষয়শ্রেণী:খুলনার ব্যক্তি
ভারত ক্রিকেট দল পূর্ব-নির্ধারিত সময়সূচী মোতাবেক ১৫ থেকে ২৫ অক্টোবর, ১৯৯২ তারিখে জিম্বাবুয়ে গমন করে। এ সিরিজটি ১৯৯২-৯৩ মৌসুমে ভারত দলের দক্ষিণ আফ্রিকা সফরের উপলক্ষ্যে খেলা হয়। এ সফরে একটিমাত্র টেস্ট ও একটিমাত্র একদিনের আন্তর্জাতিক খেলা অনুষ্ঠিত হয়।  সফরের শুরুতেই ৫০-ওভারের প্রস্তুতিমূলক খেলার আয়োজন করা হয়। জিম্বাবুয়ে ক্রিকেট ইউনিয়ন সভাপতি একাদশের বিপক্ষে ভারতীয় একাদশ ১৬ রানে জয় পায়। টেস্ট খেলা সম্পর্কে উইজডেন ক্রিকেটার্স অ্যালমেনাক নিষ্প্রাণ পিচের বিষয়ে সমালোচনায় মুখরিত হয়। উভয় দলের বোলিং আক্রমণে প্রতিদ্বন্দ্বিতার কোন আভাষ বহন করেনি। জিম্বাবুয়ের অধিনায়ক ডেভিড হটন তার দলের প্রথম ইনিংসে সর্বোচ্চ রান সংগ্রাহক হন। ১২১ রানের ইনিংস খেলে দলের পক্ষে প্রথম টেস্ট সেঞ্চুরি করার গৌরব অর্জন করেন। জিম্বাবুয়ে দল প্রথম ইনিংসে ১৪৯ রানে এগিয়েছিল। পরবর্তীতে খেলাটি ড্রয়ে পরিণত হয়। এ ড্রয়ের ফলে ১৮৭৭ সালের প্রথম টেস্ট খেলায় অস্ট্রেলিয়া দলের জয়ের পর প্রথম দল হিসেবে জিম্বাবুয়ে পরাজয়বরণ করা থেকে রক্ষা পায়।  এ সিরিজের পর ভারত দল দক্ষিণ আফ্রিকা গমন করে। এরফলে, ২৩ বছর আন্তর্জাতিক ক্রিকেট অঙ্গন থেকে নিষেধাজ্ঞা কাটিয়ে উঠা দক্ষিণ আফ্রিকায় কোন আন্তর্জাতিক দল প্রথম গমন করে। অন্যদিকে, জিম্বাবুয়ে দল নিউজিল্যান্ডের বিপক্ষে স্বদেশে খেলে। পরবর্তী গ্রীষ্মে টেস্ট ক্রিকেটে জিম্বাবুয়ে দল প্রথম জয়ের সন্ধান পায়। ১৯৯৪-৯৫ মৌসুমে সফরকারী পাকিস্তানের বিপক্ষে জয় পেয়েছিল।   প্রস্তুতিমূলক খেলা    ৫০ ওভার: জিম্বাবুয়ে ক্রিকেট ইউনিয়ন সভাপতি একাদশ ব ভারতীয় একাদশ   প্রথমে ব্যাট করতে নেমে ভারতীয় একাদশের সংগ্রহ এক পর্যায়ে ৭৬/৫ হয়। এ পর্যায়ে মোহাম্মদ আজহারউদ্দিন, শচীন তেন্ডুলকর ও সঞ্জয় মাঞ্জরেকার প্যাভিলয়নমুখী হতে বাধ্য হন। তবে, সহঃ অধিনায়ক রবি শাস্ত্রীর সাথে প্রবীণ আম্রে ষষ্ঠ উইকেটে ৪৭ রান তুলে বিপর্যয় সামাল দেন ও দলকে ২০০ রানের কোটা অতিক্রম করতে সহায়তা করেন। এছাড়াও, বল হাতে নিয়ে রবি শাস্ত্রী নির্ধারিত দশ ওভারে ২/২১ লাভ করেন। ফলশ্রুতিতে, জিম্বাবুয়ে ক্রিকেট ইউনিয়ন সভাপতি একাদশ জয়ের লক্ষ্যমাত্রা থেকে ১৭ রানে দূরে থেকে অল-আউট হয়। শেষদিকে, গেভিন ব্রায়ান্ট অপরাজিত ৫১ রানের ইনিংস উপহার দেন।   টেস্ট সিরিজ    একমাত্র টেস্ট    ওডিআই সিরিজ    একমাত্র ওডিআই    তথ্যসূত্র    বহিঃসংযোগ   ইএসপিএনক্রিকইনফোয় সিরিজের প্রধান পাতা  বিষয়শ্রেণী:১৯৯২-এ ভারতীয় ক্রিকেট বিষয়শ্রেণী:১৯৯২-এ জিম্বাবুয়ের ক্রিকেট বিষয়শ্রেণী:১৯৯১-৯২ থেকে ১৯৯৪ আন্তর্জাতিক ক্রিকেট প্রতিযোগিতা বিষয়শ্রেণী:১৯৮০-৮১ থেকে ১৯৯৯-২০০০ জিম্বাবুয়ীয় ক্রিকেট মৌসুম বিষয়শ্রেণী:ভারত ক্রিকেট দলের জিম্বাবুয়ে সফর
ক্রিটা একটি ফ্রি ও ওপেন সোর্স রাস্টার গ্রাফিক্স সম্পাদক, মূলত আধুনিক অঙ্কন এবং অ্যানিমেশনের উদ্দেশ্যে। এতে কম বিভ্রান্তিকর ব্যবহারকারী ইন্টারফেস, উচ্চমানের ওপেনজিএল ত্বরিত  পট, রঙ ব্যবস্থাপনা সমর্থন, অগ্রগামী তুলি যন্ত্র, অধ্বংসাত্মক লেয়ার ও মুখোশ, গ্রুপ-ভিত্তিক লেয়ার ব্যবস্থাপনা, ভেক্টর শিল্পকর্ম সমর্থন ও পরিবর্তনযোগ্য কাস্টমাইজেশন প্রোফাইল রয়েছে। এটি গ্নু/লিনাক্স, মাইক্রোসফট উইন্ডোজ, ও ম্যাকওএসে চলে।  তথ্যসূত্র   বহিঃসংযোগ      বিষয়শ্রেণী:২০০৫-এর সফটওয়্যার বিষয়শ্রেণী:কেডিই অ্যাপলিকেশন বিষয়শ্রেণী:মুক্ত সফটওয়্যার বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:ক্রস-প্ল্যাটফর্ম মুক্ত সফটওয়্যার বিষয়শ্রেণী:গ্রাফিক্স ডিজাইন সফটওয়্যার বিষয়শ্রেণী:বহনযোগ্য সফটওয়্যার
আমাল এ আল জাহাভি (আরবি : آمال الزهاوي) একজন ইরাকি কবি এবং লেখক ছিলেন। তিনি বাগদাদে জন্মগ্রহণ করেন এবং বাগদাদ বিশ্ববিদ্যালয় থেকে স্নাতক হন। তিনি বিভিন্ন আরবি পত্রিকায় তার কাজ প্রকাশ করেন এবং ষাটের দশকে তার কর্মজীবন শুরু করেন। তার কিছু কবিতা সংকলনের মধ্যে রয়েছে ১৯৬৯ সালে "দ্য কমান্ডো অ্যান্ড দ্য বিস্ট", ১৯৭০ সালে "মৃত্যুর সমুদ্রের উদ্দেশে" এবং ১৯৭৫ সালে "এ সার্কেল ইন দ্য লাইট, এ সার্কেল ইন দ্য ডার্ক"। আল জাহাভি সাহিত্যে একজন সক্রিয় লেখক ছিলেন। তিনি আরবি সংবাদপত্রের জন্য অনেক রাজনৈতিক নিবন্ধও লিখেছিলেন। আমাল আল জাহাভি বাগদাদে স্ট্রোকে আক্রান্ত হয়ে ৭১ বছর বয়সে মারা যান। তাকে বাগদাদের শুহাদা আল-আদমিয়াহ কবরস্থানে দাফন করা হয়।   বংশ  তাঁর পুরো নাম আমাল আবদুলকাদির সালেহ মুহাম্মদ ফায়দি আল-জাহাভি। কবির বংশ আল-জাহাভি পরিবার, যেটি ইরাকে রাজনৈতিক এবং সাহিত্যিকভাবে পরিচিত। তিনি আল-জাহাভি পরিবারের প্রধান মুফতি শেখ মুহাম্মদ ফায়দির নাতনি।ماهر هاشم إسماعيل. التناص في شعر آمال الزهاوي. (أطروحة ماجستير). جامعة مؤتة. (2016).   শৈশব  আমাল আল জাহাউই তার পরিবারের সাহিত্যিক ও রাজনৈতিক পরিবেশে বেড়ে ওঠেন, যা তার ব্যক্তিত্ব এবং আদর্শকে রূপ দেয়। তিনি তেরো বছর বয়সে লেখালেখি শুরু করেন।   কর্মজীবন  আল জাহাভি বাগদাদ বিশ্ববিদ্যালয় থেকে আরবি ভাষায় বিএ ডিগ্রি লাভ করেন। তিনি বিভিন্ন আরবি পত্রিকায় তার কাজ প্রকাশ করেন এবং ষাটের দশকে তার কর্মজীবন শুরু করেন। তিনি আরবি সংবাদপত্রের জন্য, বিশেষ করে ইরাক এবং সিরিয়ার জন্য অনেক রাজনৈতিক নিবন্ধ লিখেছিলেন। আল জাহাভি "আলফ বা" ইরাকি ম্যাগাজিনের প্রতিষ্ঠাতা ছিলেন।  আল জাহাউই এবং তার স্বামী একটি মুদ্রণ সংস্থা প্রতিষ্ঠা করেছিলেন যাতে মুদ্রণ, প্রকাশনা এবং বিতরণের জন্য ইশতার কোম্পানির নামে একটি প্রকাশনা ঘর রয়েছে, কোম্পানির নামটি পরে "আমাল আল জাহাউই'স পাবলিকেশন্স" এ পরিবর্তন করা হয়। তিনি তরুণ কবি ও লেখকদের অনেক সাহিত্যকর্ম মুদ্রণ এবং তাদের উত্থানকে সমর্থন করতে অবদান রেখেছিলেন।   কবিতা সংকলন  তার কয়েকটি কবিতা সংকলনের মধ্যে রয়েছে:  দ্য কমান্ডো অ্যান্ড দ্য বিস্ট, বৈরুত, ১৯৬৯।  যারা মৃত্যুর সাগর দর্শন করে, বৈরুত, ১৯৭০।  আলোতে একটি বৃত্ত, অন্ধকারে একটি বৃত্ত, বাগদাদ, ১৯৭৫।  জোসেফস ব্রাদার্স, বাগদাদ, ১৯৭৯।  ফলআউটস, বাগদাদ, ১৯৮২।  বাবা বলেছেন আমরা তাকে সাহায্য করব, বাগদাদ, ১৯৮৬।  জাদারা, ১৯৯৭।  প্রবাসী, বৈরুত, ২০০০।   মৃত্যু  আল জাহাভি তার জীবনের শেষ দিকে অসুস্থতায় ভুগেছিলেন এবং পক্ষাঘাতগ্রস্ত হয়ে পড়েন। তিনি আল কারামা টিচিং হাসপাতালে অবস্থান করছিলেন, যেখানে তিনি ১৩ ফেব্রুয়ারি ২০১৫ সালে মারা যান। তাকে শুহাদা আল-আদমিয়াহ কবরস্থানে দাফন করা হয়।   আরো দেখুন    নাজিক আল-মালাইকা  আমিরা নূর আল-দীন  ওয়াফা আবেদ আল রাজ্জাক   তথ্যসূত্র   বিষয়শ্রেণী:ইরাকি লেখক বিষয়শ্রেণী:২০শ শতাব্দীর লেখিকা বিষয়শ্রেণী:বাগদাদের লেখক বিষয়শ্রেণী:ইরাকি লেখিকা বিষয়শ্রেণী:বাগদাদ বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০১৫-এ মৃত্যু বিষয়শ্রেণী:১৯৪৬-এ জন্ম
প্যাডিংটন হল একটি লন্ডন আন্ডারগ্রাউন্ড স্টেশন, যা সার্কেল ও হ্যামারস্মিথ অ্যান্ড সিটি লাইন দ্বারা রেল পরিষেবা পরিবেশিত হয়। এটি প্যাডিংটন প্রধান রেলপথ স্টেশনের উত্তর পাশে অবস্থিত এবং প্রধান রেলপথ স্টেশনের মধ্যে থেকে এবং প্যাডিংটন বেসিন থেকে প্রবেশপথ রয়েছে। স্টেশনটি রয়্যাল ওক ও এজওয়্যার রোডের মাঝে এবং লন্ডন ভাড়া অঞ্চল ১-এর মধ্যে অবস্থিত।  স্টেশনটি একই নামের দুটি পৃথক আন্ডারগ্রাউন্ড স্টেশনের একটি। মূল রেলপথ স্টেশনের দক্ষিণে প্রেড স্ট্রিটে অন্য স্টেশনটি বেকারলু, সার্কেল ও ডিস্ট্রিক্ট লাইন দ্বারা পরিবেশিত হয়। যদিও স্টেশনটিকে লন্ডন আন্ডারগ্রাউন্ড মানচিত্রে একটি একক স্টেশন হিসেবে দেখানো হয়, দুটি স্টেশন সরাসরি সংযুক্ত নয় এবং তাদের মধ্যে মূল লাইন স্টেশনের কনকোর্সের মাধ্যমে যাত্রী আদান-প্রদান হয়।  ইতিহাস মেট্রোপলিটন রেলওয়ে  মেট্রোপলিটন রেলওয়ে (এমআর, পরে মেট্রোপলিটন লাইন) দ্বারা ১৮৬৩ সালের ১০ই জানুয়ারি প্যাডিংটন (বিশপ'স রোড) হিসাবে স্টেশনটি বিশ্বের প্রথম ভূগর্ভস্থ রেলওয়ের পশ্চিম টার্মিনাস হিসাবে খোলা হয়েছিল। স্টেশন ভবনটি গ্রেট ওয়েস্টার্ন রেলওয়ের (জিডব্লিউআর) প্রধান রেলপথ ট্র্যাকের উপর দিয়ে বিশপ'স রোড (বর্তমানে বিশপ'স ব্রিজ রোড) বহনকারী সড়ক সেতুতে অবস্থিত ছিল। পরিষেবাগুলি প্রাথমিকভাবে জিডব্লিউআর দ্বারা প্রদত্ত রোলিং স্টক দিয়ে পরিচালিত হয়েছিল, এবং ফারিংডনের এমআর রুটটি ব্রড-গেজ ও স্ট্যান্ডার্ড-গেজ উভয় ট্রেনের জন্য দ্বৈত-গেজ ট্র্যাকের সাথে স্থাপন করা হয়েছিল।  একটি ট্রেনের ইঞ্জিনে ১৮৬৪ সালের ৯ই মে বয়লার বিস্ফোরিত হয়, যা স্টেশন ছেড়ে পূর্ব দিকে যাত্রার সময়ে ঘটেছিল। চালক ও ফায়ারম্যান, প্ল্যাটফর্মের একজন কর্মী সদস্য এবং পূর্ব দিক থেকে আসা ট্রেনের এক যাত্রী আহত হয়। বিস্ফোরণটি বয়লারের টুকরোগুলো ৪০৪ ফুট (১২৩ মিটার) দূর পর্যন্ত ছুড়ে ফেলে। স্টেশনের ছাদের ছাউনি ও এন্ড স্ক্রিন, প্ল্যাটফর্মের সিঁড়ির পাশের দেয়াল এবং আগত ট্রেনের ক্যারেজ সবই ক্ষতিগ্রস্ত হয়।  সার্কেল লাইন সার্কেল লাইন পরিষেবাগুলি ২০০৯ সালের ডিসেম্বর মাসে স্টেশনে পরিষেবা দেওয়া শুরু করে৷ মূলত এমআর ও ডিআর দ্বারা নির্মিত ট্র্যাকগুলি ব্যবহার করে একটি লুপ-লাইন হিসাবে কাজ করা ও শুধুমাত্র প্রেড স্ট্রিটের স্টেশনে পরিষেবা পরিবেশন করা, শাখায় ট্রেনের ফ্রিকোয়েন্সি বাড়ানো এবং সার্কেল লাইনের নিয়মিততা উন্নত করতে হ্যামারস্মিথ শাখা অন্তর্ভুক্ত করার জন্য সার্কেল লাইনের রুটটি পরিবর্তন করা হয়েছিল। ট্রেন ট্রেনগুলি এজওয়্যার রোড থেকে লুপের চারপাশে ঘড়ির কাঁটার বিপরীত দিকে যাত্রা করে এজওয়্যার রোডে ফিরে আসে এবং তারপর হ্যামারস্মিথ শাখায় প্রবেশ করে।  স্টেশনটি ২০১২ সাল থেকে ২০১৩ সালের মধ্যে দীর্ঘ প্ল্যাটফর্ম, উন্নত প্রবেশাধিকার ও প্রধান লাইন স্টেশনে সংযোগ প্রদানের জন্য পুনঃনির্মাণ করা হয়েছিল। প্যাডিংটন বেসিনে একটি নতুন প্রবেশ পথ খোলা হয়েছিল।  দুর্ঘটনা ও ঘটনা একটি গ্রেট নর্দার্ন রেলওয়ে ০-৬-০ লোকোমোটিভের বয়লারটি ১৮৬৪ সালের ৯ই মে বিশপস রোড ছেড়ে যাওয়ার সময় বিস্ফোরিত হয়। দু'জন ব্যক্তি গুরুতর আহত হন এবং এর ফলে ধ্বংসাবশেষ ২৫০ গজ (২৩০ মিটার) দূরে গিয়ে পড়ে এবং মূল স্টেশনের ছাদের একটি অংশ ভেঙে যায়।  টীকা ও তথ্যসূত্র টীকা  তথ্যসূত্র  বিষয়শ্রেণী:সার্কেল লাইন স্টেশন বিষয়শ্রেণী:হ্যামারস্মিথ অ্যান্ড সিটি লাইন স্টেশন বিষয়শ্রেণী:সিটি অফ ওয়েস্টমিনিস্টারের টিউব স্টেশন বিষয়শ্রেণী:১৮৬৩-এ ইংল্যান্ডে প্রতিষ্ঠিত
রঙ্গলাল সেন (২৪ সেপ্টেম্বর, ১৯৩৩ - ১০ ফেব্রুয়ারি, ২০১৪) ঢাকা বিশ্ববিদ্যালয়ের সমাজবিজ্ঞান বিভাগের শিক্ষক এবং জাতীয় অধ্যাপক ছিলেন। ছাত্রজীবন থেকেই প্রগতিশীল রাজনীতির সাথে যুক্ত ছিলেন। তিনি ছাত্র ইউনিয়নের সদস্য ছিলেন। বাংলাদেশের কমিউনিস্ট পার্টির নেতা ছিলেন। ১৯৯১ সালে পার্টির ৫ম কংগ্রেসে কন্ট্রোল কমিশনের সদস্য এবং রমনা থানা কমিটির সভাপতি নির্বাচিত হন। সমাজতান্ত্রিক ব্যবস্থার বিপর্যয়ের পর পার্টিতে যে বিপর্যয় আসে তা রোধ করা এবং পার্টির ঐক্য বজায় রাখার জন্য তিনি সেসময় নিরলস প্রচেষ্টা গ্রহণ করেন। ১৯৯৩ সালের জুন মাসে বিলোপবাদীরা পার্টি পরিত্যাগ করলে পার্টিতে বিভক্তি আসে। কমরেড সেন বিভক্তির পর নিজেকে কোন অংশে যুক্ত করেননি। তবে আদর্শের প্রতি তিনি ছিলেন অবিচল।   কর্মজীবন  ১৯৩৩ সালের ২৪ সেপ্টেম্বর মৌলভীবাজার সদর উপজেলার ত্রৈলোক্যবিজয় নামক গ্রামে জন্মগ্রহণ করেন। ১৯৬৪ সালে তিনি বাংলাদেশ প্রকৌশল বিশ্ববিদ্যালয়ে শিক্ষকতা শুরু করেন। পরের বছর ১৯৬৫ সালে ঢাকা বিশ্ববিদ্যালয়ে প্রভাষক পদে যোগ দেন। ১৯৭৭ সালে ইংল্যান্ডের সাসেক্স বিশ্ববিদ্যালয় থেকে পিএইচডি ডিগ্রি অর্জন করেন। অধ্যাপক সেন ঢাকা বিশ্ববিদ্যালয়ের জগন্নাথ হলের প্রভোস্ট, বিশ্ববিদ্যালয় সিনেট ও একাডেমিক পরিষদের সদস্য ছিলেন। ঢাকা বিশ্ববিদ্যালয়ের সমাজবিজ্ঞান বিভাগের অধ্যাপক হিসেবে ১৯৯৩ সালে নিয়মিত অবসর গ্রহণ করেন। এরপর পাঁচ বছর তিনি চুক্তিভিত্তিক শিক্ষকতা করেছেন।জাতীয় অধ্যাপক রঙ্গলাল সেনের মৃত্যু   মৃত্যু  তিনি ২০১৪ সালের ১০ ফেব্রুয়ারি চট্টগ্রামের সার্জিস্কোপ হাসপাতালে মারা যান।   গ্রন্থতালিকা   বাংলাদেশের সামাজিক স্তরবিন্যাস (১৯৮৫)  Political Elites in Bangladesh (বাংলাদেশের রাজনৈতিক গণ্যমান্য) (১৯৮৬)  সমাজ কাঠামো পুঁজিবাদ ও সমাজতন্ত্র (১৯৯৭)   বাংলাদেশ ও ঢাকা বিশ্ববিদ্যালয় (২০০৩)  প্রারম্ভিক সমাজবিজ্ঞান (২০০৩)   সিভিল সোসাইটি, রাষ্ট্র ও অন্যান্য (২০০৬)   অনুবাদ   মানুষের সমাজ (১৯৭২)   সমাজবিজ্ঞান (১৯৭৩)(সৈয়দ মোহাম্মদ শাহেদ সম্পাদিত বাংলা একাডেমী লেখক অভিধান, বাংলা একাডেমী ঢাকা, সেপ্টেম্বর, ২০০৮; পৃষ্ঠা-৩৩৪।)   তথ্যসূত্র   বিষয়শ্রেণী:বাংলাদেশের জাতীয় অধ্যাপক বিষয়শ্রেণী:১৯৩৩-এ জন্ম বিষয়শ্রেণী:২০১৪-এ মৃত্যু বিষয়শ্রেণী:মৌলভীবাজার জেলার ব্যক্তি বিষয়শ্রেণী:বাংলাদেশী পুরুষ লেখক বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশ প্রকৌশল বিশ্ববিদ্যালয়ের শিক্ষক বিষয়শ্রেণী:বাংলাদেশী পণ্ডিত বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:সাসেক্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি হিন্দু
আন্দ্রেয়া কাম্বিয়াসো (; জন্ম: ২০ ফেব্রুয়ারি ২০০০) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালীয় ক্লাব ইয়ুভেন্তুস এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।  ২০২১ সালে, কাম্বিয়াসো ইতালি অনূর্ধ্ব-২১ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় দুই বছর যাবত ইতালির বয়সভিত্তিক দলের হয়ে খেলার পর, তিনি ২০২৪ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।   প্রারম্ভিক জীবন  আন্দ্রেয়া কাম্বিয়াসো ২০০০ সালের ২০শে ফেব্রুয়ারি তারিখে ইতালির জেনোয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  কাম্বিয়াসো ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ২০২১ সালের ১২ই নভেম্বর তারিখে তিনি প্রজাতন্ত্রী আয়ারল্যান্ড অনূর্ধ্ব-২১ দলের বিরুদ্ধে ম্যাচে ইতালি অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। ইতালির বয়সভিত্তিক দলের হয়ে তিনি প্রায় ২ বছরে ৮ ম্যাচে অংশগ্রহণ করেছেন।  ২০২৪ সালের ২১শে মার্চ তারিখে, ২৪ বছর, ১ মাস ও ১ দিন বয়সে, উভয় পায়ে ফুটবল খেলায় পারদর্শী কাম্বিয়াসো ভেনেজুয়েলার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইতালির হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৪ নম্বর জার্সি পরিধান করে ডান পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি ইতালি ২–১ গোলের ব্যবধানে জয়লাভ করেছিল। ইতালির হয়ে অভিষেকের বছরে কাম্বিয়াসো সর্বমোট ৩ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল ইতালি  ২০২৪  ৩  ০ সর্বমোট  ৩  ০   তথ্যসূত্র    বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার বিষয়শ্রেণী:ইতালির আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:এম্পোলি ফুটবল ক্লাবের খেলোয়াড় বিষয়শ্রেণী:জেনোয়া ক্রিকেট অ্যান্ড ফুটবল ক্লাবের খেলোয়াড় বিষয়শ্রেণী:বোলোনিয়া ফুটবল ক্লাব ১৯০৯-এর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেরিয়ে বি-এর খেলোয়াড়
ভেরাইন ফুর লাইবেসুবুঙ্গেন বোখুম ১৮৪৮ ফুসবালগেমাইনশাফট (, ; সাধারণত ভিএফএল বোখুম নামে পরিচিত) হচ্ছে বোখুম ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লিগ বুন্দেসলিগায় প্রতিযোগিতা করে। এই ক্লাবটি ১৮৪৮ সালের ২৬শে জুলাই তারিখে প্রতিষ্ঠিত হয়েছে। ২৬,০০০ ধারণক্ষমতাবিশিষ্ট রুরস্টাডিওনে ডি উনাবস্টাইগবারেন নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন জার্মান সাবেক ফুটবল খেলোয়াড় টমাস লেচ এবং সভাপতির দায়িত্ব পালন করছেন হান্স-পিটার ভিলিস। বর্তমানে ফরাসি মধ্যমাঠের খেলোয়াড় অতোঁনি লসিলা এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, ভিএফএল বোখুম এপর্যন্ত ৬টি শিরোপা জয়লাভ করেছে; যার মধ্যে চারটি ২. বুন্দেসলিগা এবং দুইটি রেগিওনাললিগা পশ্চিম শিরোপা রয়েছে। অন্যদিকে, আন্তর্জাতিক প্রতিযোগিতায়, ভিএফএল বোখুমের সেরা সাফল্য হচ্ছে ১৯৯৭–৯৮ উয়েফা কাপের তৃতীয় পর্বে পৌঁছানো; যেখানে তারা এএফসি আয়াক্সের কাছে ৬–৪ গোলের ব্যবধানে পরাজিত হয়েছিল। মাইকেল লামেক, লটার ভোয়েল্ক, ভাল্টার অসভাল্ড, উভে ভেগমান এবং হান্স-ইয়োয়াখিম আবেলের মতো খেলোয়াড়গণ ভিএফএল বোখুমের জার্সি গায়ে মাঠ কাঁপিয়েছেন।  ইতিহাস ক্লাব প্রতিষ্ঠার প্রায় ১২৩ বছর পর, ১৯৭১–৭২ মৌসুমে ভিএফএল বোখুম প্রথমবারের মতো জার্মানির পেশাদার ফুটবলের শীর্ষ স্তর বুন্দেসলিগায় অংশগ্রহণ করতে সক্ষম হয়েছিল। ১৯৭১ সালের সালের ১৪ই আগস্ট তারিখে, বুন্দেসলিগায় ক্লাব ইতিহাসে নিজেদের প্রথম ম্যাচে হেরমান এপেনহফের অধীনে ভিএফএল বোখুম আইন্ট্রাখট ব্রাউনশভাইগের বিরুদ্ধে ১–০ গোলের ব্যবধানে জয়লাভ করেছিল। ১৯৭১–৭২ বুন্দেসলিগায় ভিএফএল বোখুম ১৪টি জয় এবং ৬টি ড্রয়ে সর্বমোট ৩৪ পয়েন্ট অর্জন করে পয়েন্ট তালিকায় ৯ম স্থান অর্জন করেছিল,https://www.dfb.de/index.php?id=331251 যেখানে হান্স ভালিৎসা ২২টি গোল করে লিগে ভিএফএল বোখুমের হয়ে সর্বোচ্চ গোলদাতা হয়েছিলেন।  তথ্যসূত্র  বহিঃসংযোগ      বিষয়শ্রেণী:ভিএফএল বোখুম বিষয়শ্রেণী:১৮৪৮-এ প্রতিষ্ঠিত ফুটবল ক্লাব বিষয়শ্রেণী:১৮৪৮-এ জার্মানিতে প্রতিষ্ঠিত বিষয়শ্রেণী:জার্মানির ফুটবল ক্লাব বিষয়শ্রেণী:বুন্দেসলিগার ক্লাব
বগুড়া জেলার ইউনিয়ন পরিষদসমূহ হচ্ছে বাংলাদেশের উত্তর-পশ্চিমাঞ্চলের  রাজশাহী বিভাগের বগুড়া জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ১২টি উপজেলা, ৮টি থানা এবং ১২টি পৌরসভা, ১০৮টি ইউনিয়ন, ১,৭৫৯টি মৌজা এবং ২,৬৯৫টি গ্রাম নিয়ে গঠিত হয়েছে। নিম্নে বিস্তারিত তালিকা উল্লেখ করা হল:  বগুড়া সদর উপজেলা   ফাঁপোর ইউনিয়ন  সাবগ্রাম ইউনিয়ন  নিশিন্দারা ইউনিয়ন  এরুলিয়া ইউনিয়ন  রাজাপুর ইউনিয়ন  শাখারিয়া ইউনিয়ন  শেখেরকোলা ইউনিয়ন  গোকুল ইউনিয়ন  নুনগোলা ইউনিয়ন  লাহিড়ীপাড়া ইউনিয়ন  নামুজা ইউনিয়ন  গাবতলী উপজেলা  কাগইল ইউনিয়ন  সোনারায় ইউনিয়ন  রামেশ্বরপুর ইউনিয়ন  নাড়ুয়ামালা ইউনিয়ন  নেপালতলী ইউনিয়ন  দূর্গাহাটা ইউনিয়ন  গাবতলি ইউনিয়ন  মহিষাবান ইউনিয়ন  নশিপুর ইউনিয়ন  বালিয়াদিঘী ইউনিয়ন  দক্ষিণপাড়া ইউনিয়ন  শেরপুর উপজেলা   কুসুম্বী ইউনিয়ন  গাড়ীদহ ইউনিয়ন  খামারকান্দি ইউনিয়ন  খানপুর ইউনিয়ন  মির্জাপুর ইউনিয়ন  বিশালপুর ইউনিয়ন  ভবানীপুর ইউনিয়ন  সুঘাট ইউনিয়ন  সীমাবাড়ী ইউনিয়ন  শাহবন্দেগী ইউনিয়ন  কাহালু উপজেলা   বীরকেদার ইউনিয়ন  কালাই ইউনিয়ন  পাইকড় ইউনিয়ন  নারহট্ট ইউনিয়ন  মুরইল ইউনিয়ন  কাহালু ইউনিয়ন  দূর্গাপুর ইউনিয়ন  জামগ্রাম ইউনিয়ন  মালঞ্চা ইউনিয়ন  শাজাহানপুর উপজেলা   আশেকপুর ইউনিয়ন  মাদলা ইউনিয়ন  মাঝিড়া ইউনিয়ন  আড়িয়া ইউনিয়ন  খরনা ইউনিয়ন  গোহাইল ইউনিয়ন  খোট্টাপাড়া ইউনিয়ন  চোপিনগর ইউনিয়ন  আমরুল ইউনিয়ন  শিবগঞ্জ উপজেলা   ময়দানহাটা ইউনিয়ন  কিচক ইউনিয়ন  আটমুল ইউনিয়ন  পিরব ইউনিয়ন  মাঝিহট্ট ইউনিয়ন  বুড়িগঞ্জ ইউনিয়ন  বিহার ইউনিয়ন  শিবগঞ্জ ইউনিয়ন  দেউলি ইউনিয়ন  সৈয়দপুর ইউনিয়ন  মোকামতলা ইউনিয়ন  রায়নগর ইউনিয়ন  ধুনট উপজেলা   নিমগাছি ইউনিয়ন  কালের পাড়া ইউনিয়ন  চিকাশী ইউনিয়ন  গোসাইবাড়ী ইউনিয়ন  ভান্ডারবাড়ী ইউনিয়ন  ধুনট ইউনিয়ন  এলাঙ্গী ইউনিয়ন  চৌকিবাড়ী ইউনিয়ন  মথুরাপুর ইউনিয়ন  গোপালনগর ইউনিয়ন  নন্দীগ্রাম উপজেলা   বুরইল ইউনিয়ন  নন্দিগ্রাম ইউনিয়ন  ভাটরা ইউনিয়ন  থালতা মাঝগ্রাম ইউনিয়ন  ভাটগ্রাম ইউনিয়ন  সোনাতলা উপজেলা   সোনাতলা ইউনিয়ন  বালুয়া ইউনিয়ন  দিগদাইড় ইউনিয়ন  জোড়গাছা ইউনিয়ন  মধুপুর ইউনিয়ন  তেকানী চুকাইনগর ইউনিয়ন  পাকুল্যা ইউনিয়ন  আদমদিঘী উপজেলা   ছাতিয়ানগ্রাম ইউনিয়ন  নশরতপুর ইউনিয়ন  আদমদিঘি ইউনিয়ন  কুন্দগ্রাম ইউনিয়ন  চাঁপাপুর ইউনিয়ন  সান্তাহার ইউনিয়ন  দুপচাঁচিয়া উপজেলা   জিয়ানগর ইউনিয়ন  চামরুল ইউনিয়ন  দুপচাঁচিয়া ইউনিয়ন  গুনাহার ইউনিয়ন  গোবিন্দপুর ইউনিয়ন  তালোড়া ইউনিয়ন  সারিয়াকান্দি উপজেলা   চালুয়াবাড়ী ইউনিয়ন  কামালপুর ইউনিয়ন  নারচী ইউনিয়ন  হাটশেরপুর ইউনিয়ন  কাজলা ইউনিয়ন  সারিয়াকান্দি ইউনিয়ন  ফুলবাড়ী ইউনিয়ন  কুতুবপুর ইউনিয়ন  কর্ণিবাড়ী ইউনিয়ন  চন্দনবাইশা ইউনিয়ন  বোহাইল ইউনিয়ন  ভেলাবাড়ি ইউনিয়ন  তথ্যসূত্র  বিষয়শ্রেণী:বাংলাদেশের স্থানীয় সরকার